Diari Oficial de la Generalitat Valenciana


Sumari del DOGV 5848, del 12-09-2008 (2008/10217)

Resolució de 9 de setembre de 2008, del director general de Justícia i Menor, de la Conselleria de Justícia i Administracions Públiques, per la qual es disposa l'obertura del període d'informació pública sobre la petició de creació del Col·legi Oficial de Terapeutes Ocupacionals de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5848

Data del DOGV
:   12-09-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/10201


Data del document
:   09-09-2008

Organisme emissor
:   Conselleria de Justícia i Administracions Públiques

Tipus de document
:   Resolució

Resolució de 9 de setembre de 2008, del director general de Justícia i Menor, de la Conselleria de Justícia i Administracions Públiques, per la qual es disposa l'obertura del període d'informació pública sobre la petició de creació del Col·legi Oficial de Terapeutes Ocupacionals de la Comunitat Valenciana. [2008/10579]  
L'Estatut d'Autonomia de la Comunitat Valenciana, en l'article 49.122ª, segons la redacció donada per la Llei Orgànica 1/2006, de 10 d'abril, confereix a la Generalitat competència exclusiva en matèria de col·legis professionals i exercici de professions titulades, sense perjudici del que disposen els articles 36 i 139 de la Constitució.   
L'article 7 de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, i l'article 8 del seu Reglament de desplegament, aprovat pel Decret 4/2002, de 8 de gener, del Govern Valencià, disposen que la creació de col·legis professionals, amb àmbit d'actuació a la Comunitat Valenciana, sense perjudici de l'àmbit territorial dels ja existents, es farà mitjançant una llei de la Generalitat.  
L'article 2.2.b) de la Llei 44/2003, de 21 de novembre, d'Ordenació de les Professions Sanitàries, inclou entre les professions sanitàries, titulades i regulades, de conformitat amb l'article 36 de la Constitució, la professió per a l'exercici d'aquesta habilita el títol de Diplomat en Teràpia Ocupacional, les funcions del qual es descriuen en l'article 7.2.c) d'aquesta en els termes següents: «l'aplicació de tècniques i la realització d'activitats de caràcter ocupacional, que tendisquen a potenciar o suplir funcions físiques o psíquiques disminuïdes o perdudes, i a orientar i estimular el desenvolupament de tals funcions.»  
En data 30 de gener de 2008, Ana María Gil Palmero i Lydia Bort Rubert, com a presidenta i secretària, respectivament, de l'Associació Valenciana de Teràpia Ocupacional (AVATO), van formular la petició de creació del Col·legi Oficial de Terapeutes Ocupacionals de la Comunitat Valenciana, de conformitat amb allò que ha acordat la Junta General de l'esmentada entitat, en data 7 d'octubre de 2005, segons certificat expedit per la secretària d'aquesta, amb el vistiplau de la presidenta.  
La petició referida, juntament amb la documentació que s'acompanya, incorpora els aspectes exigits per l'article 9.5 del Decret 4/2002, de 8 de gener. La denominació que es pretén donar al Col·legi és la de: Col·legi Oficial de Terapeutes Ocupacionals de la Comunitat Valenciana, i el seu àmbit territorial, en conseqüència, el de la Comunitat Valenciana.   
Quant a la titulació professional o altres requisits, per a la incorporació al Col·legi s'exigirà estar en possessió de la titulació de Diplomat en Teràpia Ocupacional, prevista en el Reial Decret 1420/1990, de 26 d'octubre, pel qual s'estableix el títol universitari oficial de Diplomat en Teràpia Ocupacional i les directrius generals pròpies dels plans d'estudis conduents a l'obtenció d'aquell, modificat pels reials decrets 1561/1997, de 10 d'octubre i 371/2001, de 6 d'abril, o equivalent a aquesta.  
Igualment, a la petició s'ha acompanyat memòria destinada a motivar i justificar l'interés públic que concorre per a crear tal Col·legi, que limite l'exercici professional lliure de la professió. L'interés públic en la creació del Col·legi es fonamenta, en primer lloc, en el fet que constituiria un mitjà adequat per a millorar la protecció dels drets dels ciutadans destinataris dels serveis dels terapeutes ocupacionals, que podrien exigir la corresponent responsabilitat al professional, l'actuació del qual no haja estat concorde amb les normes de professionalitat, ètica i dignitat professional, i instar l'exercici de la potestat disciplinària col·legial. Així mateix, el Col·legi Professional garantiria l'establiment de directrius que orientaren el professional en el maneig i aplicació dels coneixements adquirits i en la incorporació a la seua activitat de l'ús de nous materials, tecnologies i tècniques, i organitzar així mateix, activitats i serveis de caràcter professional, formatiu, assistencial o de previsió, entre altres.  
També s'aprecia tal interés en la necessitat vetlar per la qualitat dels serveis prestats pels col·legiats, en compliment estricte de les normes deontològiques de la professió, i col·laborar amb les autoritats sanitàries de l'administració de la Generalitat, així com pel fet que les tasques a exercir pels professionals afectats es vinculen directament amb drets tan essencials com l'autonomia personal, la qualitat de vida, la igualtat i integració social i, especialment, amb el dret a la integritat física i moral i a la protecció de la salut, reconeguts en els articles 15 i 43 de la Constitució Espanyola.  
Finalment, pot constatar-se un relatiu buit normatiu entorn dels professionals de la teràpia ocupacional, que fa convenient que s'establisca una regulació, especialment quant a l'accés a la professió, a l'ordenació de l'exercici professional, i a l'existència d'una instància que represente la professió davant dels poders públics, ja que hi ha la possibilitat que siguen els mateixos professionals els qui assumisquen la responsabilitat de definir les regles que han d'observar-se en l'exercici d'aquella.  
Quant al procediment, aportada o completada la documentació que es desprén del seu article 9, l'article 10.2 de l'esmentat Decret 4/2002, exigeix que la petició de creació d'un col·legi professional se sotmeta a informació pública, per mitjà de publicació en el Diari Oficial de la Comunitat Valenciana de resolució dictada per l'òrgan competent, per la qual cosa resulta procedent sotmetre a informació pública la petició de creació del Col·legi Oficial de Terapeutes Ocupacionals de la Comunitat Valenciana, i incloure els aspectes més significatius dels previstos en l'article 9.5 de l'esmentat Decret, en particular l'existència d'un interés públic en la creació del Col·legi Professional que limite l'exercici lliure de la professió, com s'ha procedit en els paràgrafs anteriors, i es concedirà un termini d'un mes per a la formulació d'al·legacions.   
Per tot allò que s'ha exposat, fent ús de les competències atribuïdes pel Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, i en compliment del que preveu l'article 10.2 del Decret 4/2002, de 8 de gener, del Govern Valencià, pel qual s'aprova el Reglament de desplegament de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, resolc:  
Primer  
Sotmetre a informació pública, per un termini d'un mes, la petició de creació del Col·legi Oficial de Terapeutes Ocupacionals de la Comunitat Valenciana, per tal que els titulars de drets o interessos legítims, individuals o col·lectius, afectats per la creació de l'esmentat Col·legi, puguen formular les al·legacions que estimen pertinents en el termini indicat.  
Segon  
Les al·legacions, a què es fa referència en l'apartat anterior, dirigides al Servei d'Entitats Jurídiques, d'aquesta Direcció General, es presentaran al Registre General de la Conselleria de Justícia i Administracions Públiques, siti al carrer de l'Historiador Chabàs, núm. 2 de València 46529, sense perjudici de la possibilitat de fer ús de qualsevol de les oficines i formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 9 de setembre de 2008.- El director general de Justícia i Menor: Antonio Gastaldi Mateo.